32006L0075
L 248/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2006/75/ЕО НА КОМИСИЯТА
от 11 септември 2006 година
за изменение на Директива 91/414/ЕИО на Съвета за включване на активното вещество димоксистробин
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на препарати за растителна защита (1), и по-специално член 6, параграф 1 от нея,
като има предвид, че:
(1)
В съответствие с член 6, параграф 2 от Директива 91/414/ЕИО на 28 ноември 2001 г. органите на Обединеното кралство получиха заявление от BASF за включването на активното вещество димоксистробин в приложение I към Директива 91/414/ЕИО. Решение 2002/593/ЕО на Комисията (2) потвърждава, че досието е „пълно“, в смисъл, че може да се счита за удовлетворяващо по принцип изискванията по отношение на данните и информацията, предвидени в приложения II и III към Директива 91/414/ЕИО.
(2)
Въздействието на това активно вещество върху здравето на човека и върху околната среда е оценено в съответствие с разпоредбите на член 6, параграфи 2 и 4 на Директива 91/414/ЕИО за видовете употреба, предложени от заявителя. На 14 август 2003 г. определената докладваща държава-членка представи на Европейския орган за безопасност на храните (EFSA) своя проектодоклад за оценка на веществото димоксистробин.
(3)
Проектодокладът от оценката бе разгледан от държавите-членки и от Европейския орган за безопасност на храните (EFSA) в рамките на неговата Работна група за оценка, и представен на Комисията на 10 август 2005 г. под формата на научен доклад на EFSA за димоксистробин (3). Този доклад беше разгледан от държавите-членки и от Комисията в рамките на Постоянния комитет за хранителната верига и за здравето на животните, като разглеждането приключи на 4 април 2006 г. под формата на доклади от прегледа на Комисията за димоксистробин.
(4)
Проведените различни анализи показаха, че съдържащите активното вещество препарати за растителна защита, като цяло могат да отговорят на изискванията, предвидени в член 5, параграф 1, букви а) и б) и член 5, параграф 3 от Директива 91/414/ЕИО, по-специално по отношение на видовете употреба, анализирани и подробно описани в доклада от прегледа на Комисията. Следователно е уместно димоксистробин да бъде включен в приложение I към тази директива, за да се гарантира разрешенията за препаратите за растителна защита, които съдържат тази активно вещество, да могат да се издават във всички държави-членки в съответствие с разпоредбите на тази директива.
(5)
Без да се засягат задълженията им, дефинирани в Директива 91/414/ЕИО вследствие от включването на дадена активно вещество в приложение I, на държавите-членки следва да бъде предоставен срок от шест месеца след включването, за да преразгледат съществуващите временни разрешения по отношение на съдържащите димоксистробин препарати за растителна защита, за да се гарантира спазването на изискванията, определени в Директива 91/414/ЕИО, и по-конкретно тези в член 13 и на съответните условия, определени в приложение I. Държавите-членки следва да трансформират съществуващите временни разрешения в пълни разрешения, да ги изменят, или според случая да ги оттеглят, съгласно разпоредбите на Директива 91/414/ЕИО. Като изключение от изискването за горния срок следва да се предвиди по-дълъг срок за предаването и извършването на оценка на пълното досие по приложение III за всеки препарат за растителна защита и за всеки отделен вид употреба, съгласно единните принципи, установени с Директива 91/414/ЕИО.
(6)
Следователно е уместно да се внесат необходимите изменения в Директива 91/414/ЕИО.
(7)
Мерките, предвидени в настоящата директива, са съобразени със становището на Постоянния комитет по хранителната верига и здравето на животните,
ПРИЕ НАСТОЯЩАТА ДИРЕКТИВА:
Член 1
Приложение I към Директива 91/414/ЕИО се изменя както това е определено в приложението към настоящата директива.
Член 2
1. Най-късно до 31 март 2007 г., държавите-членки приемат и публикуват законовите, подзаконовите и административните разпоредби, необходими, за да се съобразят с настоящата директива. Те незабавно уведомяват Комисията за текста на тези разпоредби и за таблицата на съответствието между тези разпоредби и настоящата директива.
Те прилагат тези разпоредби считано от 1 април 2007 г.
Когато държавите-членки приемат тези разпоредби, те се съдържа позоваване на настоящата директива, или то се прави при тяхното публикуване. Държавите-членки определят условията и реда на позоваване.
2. Държавите-членки съобщават на Комисията текста на основните разпоредби залегнали в националното им законодателство, които те приемат в областта, уредена с настоящата директива.
Член 3
1. Съгласно разпоредбите на Директива 91/414/ЕИО, когато е необходимо държавите-членки следва да изменят или да оттеглят съществуващите разрешения за препарати за растителна защита, съдържащи активното вещество димоксистробин до 31 март 2007 г. До тази дата те следва по-конкретно да проверят доколко се спазват изискванията на приложение I към тази директива, които касаят димоксистробин, с изключение на определените в част В на позицията, касаеща активното вещество, както и доколко титуляра на разрешението притежава, или има достъп до досие, отговарящо на изискванията на приложение II към тази директива, съобразно с изискванията на член 13.
2. По изключение от разпоредбите на параграф 1, за всеки разрешен препарат за растителна защита, съдържащ димоксистробин като единствена активно вещество, или като една от няколко активни вещества, всички от които са изброени в приложение I към Директива 91/414/ЕИО, държавите-членки следва най-късно до 30 септември 2006 г. да направят повторна оценка на препарата съгласно единните принципи, предвидени в приложение VI към Директива 91/414/ЕИО, въз основа на досие, отговарящо на изискванията на приложение III към тази директива, и като отчитат предвиденото по силата на част Б на позицията в приложение I към тази директива, която касае димоксистробин. На базата на тази оценка те следва да определят дали препарата отговаря на условията, определени в член 4, параграф 1, букви б), в), г) и д) от Директива 91/414/ЕИО.
След като бъде определено това, държавите-членки следва да:
а)
в случая на препарат, съдържащ димоксистробин като единствена активно вещество - изменят или оттеглят, според случая разрешенията най-късно до 31 март 2008 г.; или
б)
в случая на препарат, съдържащ димоксистробин като една от няколко активни вещества - изменят или оттеглят, според случая разрешенията до 31 март 2008 г. или до датата, определена за това изменение или оттегляне в съответната директива или директиви, с които съответното вещество или вещества са били включени в приложение I към Директива 91/414/ЕИО, в зависимост от това коя от двете дати е по-късната.
Член 4
Настоящата директива влиза в сила на 1 октомври 2006 г.
Член 5
Адресати на настоящата директива са държавите-членки.
Съставено в Брюксел на 11 септември 2006 година.